
Text rozhodnutia
Súd: Krajský súd Bratislava Spisová značka: 7Co/237/2017 Identifikačné číslo súdneho spisu: 1516214218 Dátum vydania rozhodnutia: 21. 11. 2018 Meno a priezvisko sudcu, VSÚ: Mgr. Adela Unčovská ECLI: ECLI:SK:KSBA:2018:1516214218.2 Uznesenie Krajský súd v Bratislave v senáte zloženom z predsedníčky senátu JUDr. Blanky Podmajerskej a členov senátu JUDr. Mariany Harvancovej a Mgr. Adely Unčovskej, v právnej veci žalobcu: TELERVIS PLUS a.s., IČO: 35 717 769, so sídlom Staré Grunty 7, 841 04 Bratislava, zastúpeného: JUDr. Alan Strelák, advokát, so sídlom Plynárenská 1, 821 09 Bratislava, proti žalovanému: C. Y., X.. XX.X.XXXX, trvale bytom E. XX, L., o zaplatenie 771 eur s prísl., na odvolanie žalobcu proti rozsudku Okresného súdu Bratislava V zo dňa 7.4.2017, č.k. 39Csp/81/2016-35, jednomyseľne takto r o z h o d o l : Záhlavie rozsudku Krajského súdu v Bratislave č.k. 7Co/237/2017-63, IČS: 1516214218 zo dňa 16.5.2018 sa v časti označenia právneho zástupcu žalobcu opravuje tak, že správne má znieť: JUDr. Alan Strelák, advokát, so sídlom Plynárenská 1, 821 09 Bratislava“. o d ô v o d n e n i e : 1. Krajský súd v Bratislave rozsudkom č.k. 7Co/237/2017-63 zo dňa 16.5.2018 potvrdil rozsudok Okresného súdu Bratislava V zo dňa 7.4.2017, č.k. 39Csp/81/2016-35 a žalovanému proti žalobcovi priznal nárok na plnú náhradu trov odvolacieho konania. 2. Dňa 6.11.2018 súd prvej inštancie vrátil Krajskému súdu v Bratislave predmetný spis z dôvodu, že v záhlaví rozsudku č.k. 7Co/237/2017-63 zo dňa 16.5.2018 odvolací súd uviedol nesprávneho právneho zástupcu žalobcu, ktorým správne je JUDr. Alan Strelák. 3. Podľa ust. § 378 ods. 1 zákona č. 160/2015 Z.z. Civilný sporový poriadok (ďalej len „C.s.p.“) na konanie na odvolacom súde sa primerane použijú ustanovenia o konaní pred súdom prvej inštancie, ak tento zákon neustanovuje inak. 4. Podľa ust. § 224 C.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 5. Z predloženého spisu odvolací súd zistil, že právnym zástupcom žalobcu v konaní pred súdom prvej inštancie bol E.. Y. Š., advokát, so sídlom X.. H. L. X, L.. Odvolanie proti rozhodnutiu súdu prvej inštancie podal v mene žalobcu E.. C. R., advokát, so sídlom Na Y. XX, XXX XX L.. V písomnom vyhotovení rozhodnutia odvolacieho súdu č.k. 7Co/237/2017-63 zo dňa 16.5.2018 bol v záhlaví tohto rozhodnutia označený za právneho zástupcu žalobcu E.. Y. Š., advokát so sídlom R. D. X, XXX XX L.. Z obsahu spisu vyplýva, že po rozhodnutí odvolacieho súdu o podanom odvolaní bolo do spisu zažurnalizované podanie E.. C. R., advokáta, zo dňa 4.9.2018 ( čl. 69), prílohou ktorého bolo predloženie plnomocenstva na zastupovanie žalobcu v konaní zo dňa 3.11.2017 (čl. 70). Vychádzajúc z týchto skutočností je zrejmé, že v záhlaví písomného vyhotovenia rozsudku č.k. 7Co/237/2017-63 zo dňa 16.5.2018 odvolací súd uviedol nesprávneho právneho zástupcu žalobcu. 6. Nakoľko zo strany odvolacieho súdu došlo pri písomnom vyhotovení záhlavia rozsudku č.k. 7Co/237/2017-63 zo dňa 16.5.2018 k zrejmej nesprávnosti spočívajúcej v uvedení nesprávneho právneho zástupcu žalobcu, odvolací súd vzniknuté pochybenie týmto opravným uznesením postupom podľa ust. § 224 a § 378 ods. 1 C.s.p. odstránil. 7. Toto rozhodnutie bolo prijaté senátom Krajského súdu v Bratislave pomerom hlasov 3:0. Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2018:1516214218.2 (dáta aktuálne k 11. 11. 2026). Záväzné je znenie zverejnené súdom.




